钦定古今图书集成/明伦汇编/人事典/第110卷 > 《遵生八笺》 > 《胆腑附肝总论》
## 钦定古今图书集成/明伦汇编/人事典/第110卷 > 《遵生八笺》 > 《胆腑附肝总论》

胆者，金之精，水之气，其色青，附肝短叶。下胆者，敢也。
言人果敢重三两三铢，为肝之腑。若据胆，当不在五
脏之数，归于六腑。因胆亦受水气，与坎同道，又不可
同六腑，故别立胆脏。人之勇敢，发于胆也，合于膀胱，
亦主毛发。《黄庭经》曰：“主诸气力摄虎兵，外应眼瞳鼻
柱间，脑发相扶与俱鲜。”故胆部与五脏相类也。且胆
寄于坎宫，使人慕善知邪，绝奸止佞，敢行直道。胆主
于金，金主杀，故多动杀之气，然而见杀则悲，故人悲
者，金生于水，是以目有泪也。心主火，胆主水，火得水
而灭，故胆大者心不惊，水盛火煎，故胆小者心尝惧。
阴阳交争，水胜于火，目有泪也。泪出于胆，发于肝，胆
水主目瞳，受肝木之精。二合男子五十目暗，肾气衰，
胆水少耳可补。肾长于肝，欲安其神，当息忿争，行仁
义道德，以全其生也。胆合于膀胱，主于毛发，发枯者，
胆竭也。爪干者，胆亏也。发燥毛焦者，有风也。好食苦
味者，胆不足也。颜色光白者，兼青色者，胆无病也。

修养胆脏法

当以冬三月，端居静思，北吸元宫之黑炁入口，三吞
之，以补嘻之损，用益胆之津。

相胆病法

胆之有病，大率口苦呕酸涎，心中惊恐，若人捕之者，
胆实精神不守，卧起无定。虚则伤寒，寒则畏恐，头眩，
虚弱爪发皆枯，目中出泪，膀胱连腰，小腹作痛。胆与
肝合道胆有药，治与肝脏同方。

胆腑导引法

可正坐，合两脚掌，昂头，以两手挽脚腕，起摇动，为之
三五度。亦可大坐，以两手拓地，举身努力，腰脊三五
度，能去胆家风毒邪炁。

治胆腑吐纳，用《嘻》法。

胆病以嘻出，以吸补之法当侧卧，以鼻渐引长气嘻
之，即以“嘻”字作微声，同气出之也。去胆病，除阴脏一
切阴干盗汗，面无颜色，小肠膨胀，脐下冷痛、口干舌
涩，数嘻之乃愈。

四月修养法

孟夏之月，天地始交，万物并秀。宜夜卧早起，以受清
明之气，勿大怒大泄。夏者，火也，位南方，其声呼，其液
汗，故怒与泄为伤元气也。卦值干，干者健也，阳之性，
天之象也。君子以自彊不息，生气在卯，坐卧行功，宜
向正东方。

孙真人曰：“是月肝脏已病，心脏渐壮，宜增酸减苦，以
补肾助肝，调养胃气。勿受西北二方暴风，勿接阴以
壮肾水，当静养以息心火，勿与淫接，以宁其神，以自
彊，不息天地化生之机。”

《灵剑子》曰：“补心脏坐功之法有二：一势正坐斜身，用
力偏敌，如排山势，极力为之，能去腰脊风冷，宣通五
脏六腑，散脚气，补心益气。左右以此一势行之，二势
以一手按䏶，一手向上，极力如托石，闭气行之，左右
同行，去两胁间风毒，治心脏，通和血脉。”

《月令》曰：“君子斋戒，处必掩身，毋躁。止声色，毋进御，薄
滋味，毋违和，节嗜欲，定心气。”

《内丹秘要》曰：“姤月为一阴始生之月也。阴气方生，喻
身中阴符起缩之地。灵丹养成入口中，当驯致其道，
遂归丹田，不可慌忙急速。”

《保生心鉴》曰：“五月属火，午火大旺，则金气受伤。古人
于是时独宿淡味，兢兢业业，保养生脏，正嫌火之旺
耳。”

《立夏》《四月节》坐功

运主少阴二气。

时配手厥阴心胞络风木。

每日以寅卯时闭息瞑目，反换两手，抑掣两膝，各五
七度，叩齿，吐纳咽液。

治病

休，杂证。

小满四月中坐功

运主少阳三气。

时配手厥阴心胞络风木。

每日寅卯时正坐，一手举托，一手拄按，左右各三五
度，叩齿，吐纳咽液。

治病

肺腑蕴滞邪毒。胸胁支满。心中憺憺大动。面赤鼻赤
目黄。心烦作痛。掌中热诸痛。

五月修养法

仲夏之月，万物以成，天地化生。勿以极热，勿大汗，勿
曝露星宿，皆成恶疾，忌冒西北风，邪气犯人，勿杀生
命。是月肝脏已病，神气不行，火气渐壮，水力衰弱，宜
补肾助肺，调理胃气，以顺其时。卦值姤，姤者，遇也，以
阴遇阳，以柔遇刚之象也。生气在辰，宜坐卧向东南
方。

孙真人曰：“是月肝脏气休，心正旺，宜减酸增苦，益肝
补肾，固密精气。卧早起早，慎发泄。五日尢，宜斋戒静
养，以顺天时。”

《保生心鉴》曰：“午火旺则金衰，于时当独宿，淡滋味，保
养生脏。”

《灵剑子》坐功法：“常以两手合掌向前筑去臂腕，如此
七次，淘心脏风劳，散关节滞气。”

《养生纂》曰：“此时静养毋躁，止声色，毋违天和，毋幸遇，
节嗜欲，定心气，可居高明，可远眺望，可入山林以避
炎暑，可坐台榭空敞之处。”

芒种五月节坐功

运主少阳三气。

时配手少阴心君火。

每日寅卯时，正立仰身，两手上托，左右力举，各五七
度，定息叩齿，吐纳咽液。

治病

腰肾蕴积，虚劳，嗌干，心痛欲饮，目黄胁痛，消渴，善笑，
善惊，善忘，上咳吐下，气泄，身热而股痛，心悲，头项痛，
面赤。

夏至五月中坐功

运主少阳三气。

时配手少阴心君火。

每日寅卯时跪坐，伸手叉指，屈指脚换踏，左右各五
七次，叩齿，内清吐浊，咽液。

治病

风湿积滞，腕膝痛，臑臂痛，后廉痛厥，掌中热痛，两肾
内痛，腰背痛，身体重。

六月修养法

季夏之月，发生重浊，主养四时，万物生荣，增咸减甘，
以资肾脏。是月肾脏炁微，脾脏独旺，宜减肥浓之物，
益固筋骨。卦值遁，遁者，避也，二阴浸长，阳当避也。君
子庄矜自守，生气在已，坐卧宜向南方。

《孙真人》曰：“是月肝炁微弱脾旺，宜节约饮食，远声色。
此时阴炁内伏，暑毒外蒸，纵意当风，任性食冷，故人
多暴泄之患。切须饮食温软，不令太饱，时饮粟米温
汤，豆蔻熟水最好。”

《内丹秘诀》曰：“建未之月，二阴之卦”，是阴炁渐长，喻身
中阴符离去午位，收敛而下降也。

《灵剑子》坐功法：“端身正坐，舒手指直上反拘，三举前
屈前后同行，至六月半后用之。”去腰脊脚膝痹风，散
膀胱邪气。

小暑六月节坐功

运主少阳三气。

时配手太阴，脾湿土。

每日丑寅时，两手踞地，屈压一足，直伸一足，用力掣
三五度，叩齿吐纳咽液。

治病

腿膝腰髀风湿，肺胀满，溢干喘咳，缺盆中痛，善喋，脐
右小腹胀引腹痛，手挛急，身体重，半身不遂，偏风健
忘，哮喘脱肛，腕无力，喜怒不常。

大暑六月中坐功

运，主“太阴四气。”

时配手太阴，肺湿土。

每日丑寅时，双拳踞地，返首向肩，引作虎视，左右各
三五度，叩齿，吐纳咽液。

治病

头项胸背风毒咳嗽，止气喘渴，烦心，胸膈满，臑臂痛，
掌中热，脐上或肩背痛，风寒汗出，中风小便数欠，淹
泄，皮肤痛，及健忘，愁欲哭，洒淅寒热。

心脏夏旺论

心属南方火，为赤帝神，形如朱雀，象如倒悬莲蕊。心
者，纤也，所纳纤微，无不贯注，变水为血也。重十二两，
居肺下肝上，对尾鸠下一寸，色如缟映绛，中有七孔
三毛。上智之人，心孔通明，中智之人，五孔。心穴通气下智无孔，炁明不通，无智狡诈。心为肝，子为脾母，舌
为之宫，阙窍通耳，左耳为丙，右耳为丁，液为汗。肾邪
入心则汗溢。其味苦。小肠为心之腑，与心合。《黄庭经》
曰：“心部之宅，莲含花下，有童子丹元家。主适寒热荣
卫和，丹锦绯囊披玉罗。”其声征，其嗅焦，故人有不畅
事，心即焦燥。心炁通则知五味。心病则舌焦卷而短，
不知五味也。其性礼，其情乐。人年六十，心炁衰弱，言
多错忘。心脉出于中冲，生之本神之处也。主明运用。
心合于脉，其色荣也。血脉虚少，不能荣于脏腑者，心
先死也。心合辰之巳午，外应南岳，上通荧惑之精。故
“心风”者，舌缩不能言也。血壅者，心惊也。舌无味者，心
虚也。善忘者，心神离也。重语者，心乱也。多悲者，心伤
也。好食苦者，心不足也。面青黑者，心炁冷也。容色鲜
好，红活有光，心无病也。肺邪入心，则多言心通微，心
有疾，当用呵。呵者，出心之邪炁也。故夏三月，欲安其
神者，则含忠履孝，辅义安仁，定息火炽，澄和心神，外
绝声色，内薄滋味，可以居高朗，远眺望，早卧早起，无
厌于日，顺于正阳，以消暑气。逆之则肾心相争，火水
相克，火病繇此而作矣。

相心脏病法

心热者，色赤而脉溢，口中生疮，腐烂作臭，胸膈肩背、
两胁两臂皆痛。心虚则心腹相引而痛，或梦刀杖火
焰、赤衣红色之物、炉冶之事，以恍怖人。心病欲濡，急
食咸以濡之，用苦以补之，甘以泻之。禁湿衣热食，心
恶热及水。心病当脐上有动脉，按之牢，若痛，更苦烦
煎，手足心热，口干舌强，咽喉痛，咽不下，忘前失后，宜
服“五参丸。”

秦艽、人参、丹参、酸枣仁各七钱，元参一两，干姜三钱，
沙参四钱。

右为末，蜜丸，空心人参汤服三四十丸，日再服。

修养心脏法

当以四月五月弦朔清旦，面南端坐，叩齿九通，漱玉
泉三次，静思注想，吸离宫赤炁入口，三吞之，闭炁三
十息，以补呵炁之损。

六气治心法

治心脏用呵，以鼻渐长引炁，以口呵之，皆调炁如上，
勿令自耳闻之。若心有病，大呵三遍，呵时以手交叉
乘起，顶上为之。去心家劳热，一切烦闷，疾愈即止，过
度即损，亦须以呼吸旺炁以补之。

心脏导引法

可正坐，两手作拳，用力左右互筑，各五六度。又以一
手向上拓空，如擎石米之重，左右更手行之。又以两
手交叉，以脚踏手中，各五六度，闭炁为之，去心胸风
邪诸疾，行之良久，闭目三咽津，叩齿三通而止。

夏季摄生消息论

夏三月属火，主于长养，心炁火旺，味属苦，火能克金，
金属肺，肺主辛，当夏饮食之味，宜减苦增辛以养肺，
心炁当呵以疏之，嘘以顺之。三伏内腹中常冷，特忌
下利，恐泄阴气，故不宜针灸，惟宜发汗。夏至后夜半
一阴生，宜服热物，兼服补肾汤药。夏季心旺肾衰，虽
大热不宜吃冷淘冰雪、蜜水凉粉、冷粥，饱腹受寒，必
起霍乱。莫食瓜茄生菜，原腹中方受阴炁。食此凝滞
之物，多为症块。若患冷炁痰火之人，切宜忌之，老人
尤当慎护。平居檐下过廊，衖堂破窗，皆不可纳凉，此
等所在虽凉，贼风中人最暴。惟宜虚堂净室，水亭木
阴，洁净空敞之处，自然清凉。更宜调息净心，常如冰
雪在心，炎热亦于吾心少减，不可以“热为热，更生热
矣。每日宜进温补平顺丸散，饮食温暖，不令大饱，常
常进之，宜桂汤、豆蔻熟水。其于肥腻当戒不得于星
月下露卧，兼便睡著，使人扇风取凉，一时虽快，风入
腠里，其患最深。贪凉兼汗，身当风而卧，多风痹，手足
不仁，语言蹇涩，四肢瘫痪。”虽不人人如此，亦有当时
中者，亦有不便中者，其说何也？逢年岁方壮，遇月之
满，得时之和，即幸而免，至后还发。若或年力衰迈，值
月之空，失时之和，无不中者。头为诸阳之总，尤不可
风，卧处宜密防小隙微孔，以伤其脑户。“夏三月，每日
梳头一二百下，不得梳著头皮，当在无风处梳，自然
去风明目矣。”

《养生论》曰：“夏谓蕃秀，天地炁交，万物华实，夜卧早起，
无厌于日。使志无怒，使华成实，使炁得泄，此夏炁之
应，长养之道也。逆之则伤心，秋发痎疟，奉收者少，冬
至病重。”

又曰：“夏炁热，宜食菽以寒之，不可一于热也。禁饮温
汤，禁食过饱，禁湿地卧，并穿湿衣。”

夏三月丁巳、戊申、己巳、丑未、辰日，宜炼丹药。

夏三月头卧宜向南，大吉。

夏三月六炁一十八候，皆正长养之，令勿起土，伐大
树。

《千金方》曰：“夏七十二日，省苦增辛，以养肺炁。
《内经》曰：‘夏季不可枕冷石并铁物，取凉，大损人目’。”
陶隐居曰：“冰水止可浸物使驱日晒暑炁，不可作水服，入腹内冷热相搏成疾。若多著饴糖拌食，以解酷
暑亦可。”

《书》曰：“夏至后、秋分前，忌食肥腻饼、霍、油酥之属。此等
物与酒浆、瓜果极为相妨。夏月多疾以此。”

又曰：“夏勿露卧，令人皮肤成癣，或作面疯。”

又曰：“夏伤暑热，秋必痎疟，忽遇大寒，当急时避，人多
率受时病由此而生。”

《参赞书》曰：“日色晒热，石上凳上不可便坐，搐热生豚
疮，冷生疝炁。人自大日色热处晒回，不可用冷水洗
面，损目。伏热在身，勿得饮冷水及以冷物激身，能杀
人。”

《书》云：“五六月，深山涧中停水多有鱼鳖精涎在内，饮
之成瘕。”

《养生论》曰：“夏日不宜大醉，清晨吃炒葱头酒一二杯，
令人血炁通畅。”
又曰：“风毒脚炁因肾虚而得。人生命门属肾，夏月精
化为水，肾方衰绝，故不宜房色过度，以伤元炁。”
《金匮要略》曰：“夏三月不可食猪心，恐死炁犯我灵台
耳。宜食苦荬以益心。”
《千金翼方》曰：“夏三月丙丁日，忌夫妇容止。”

《养生论》曰：“夏月宜用五枝汤洗浴，浴讫以香粉傅身，
能驱瘴毒，疏风炁，滋血脉，且免汗湿阴处，使皮肤燥
痒。”

五枝汤方

桑枝槐枝柳枝桃枝各一握麻叶半斤煎汤一桶，去
渣温洗，一日一次。

傅身香粉方

用粟米作粉一斤，无粟米以葛粉代之。加青木香麻
黄根香附子炒甘松藿香零陵香。

已上各二两，捣罗为末，和粉拌匀，作稀绢袋盛之，浴后扑身。

夏三月合用药方

豆蔻散

治夏月多冷炁发动，胸膈炁滞噎塞，脾胃不和，不思饮食，服

草豆蔻四两，同生姜四两，炒香黄为度，去姜，用大麦
牙十两，炒黄神曲四两，炒黄甘草四两，炙干姜一两，
炮

右为末，每服一钱，如点茶吃，不计时服。

苁蓉丸

平、补下元，明目妙甚。

苁蓉四两，酒洗去心内白汁巴戟二两菊花二两枸
杞二两

右炼蜜为丸，桐子大，每服二十丸，盐汤下。

诃子散

脾胃忽生冷炁，腹胀满疼闷，泄泻不止。

诃子皮五个，大腹五个，去外皮甘草五钱，炙白术五
钱，炒草豆蔻十四个，曲包炒黄，去曲用人参五钱

右为末，每服二钱，水一盏，入枣二个，生姜一小片，同煎至六分，温服。

棱术散

夏日因食冷物，炁积膈滞，或心腹疼痛等证，宜常服之。

用京三棱三两，湿纸裹，煨热透，另捣莪术二两，同上
制乌药三两，去皮甘草三两，炙陈皮二两，用厚朴亦
可

右为末，每服一钱，盐汤调下，不拘时服。

四顺方

治老人百疾

神曲四两，入生姜二两，去皮，一处杵作饼子，焙干甘
草一两，炙黄草豆蔻一两五钱，先炮熟，去皮，细锉，用
大麦芽二两，炒黄

右为末盐汤服一钱

橘红散

夏月消食和气

广陈皮用一斤，汤浸洗五七次，布包压干。又用生姜
半斤，取自然汁，将皮拌匀一宿，焙干，秤一斤肉豆蔻
一两甘草二两

右将甘草同白盐三四两同炒，候盐红色、草赤色为度，共橘皮为末，用茶点服一钱一次。

脾脏四季旺论

脾脏，属中央土，旺于四季，为黄帝，神肖凤形。《坤》之气，
土之精也。脾者，裨也，裨助胃气。居心下三寸，重一斤
二两，阔三寸，长五寸。脾为心子，为肺母，外通眉阙，能
制谋意，辩皆脾也。口为之宫，其神多嫉。脾无定形，主
土阴也。妒亦无准，妇人多妒，乃受阴气也。食熟软热
物，全身之道也。故脾为五脏之枢，开窍于口，在形为
颊，脾脉出于隐白，脾乃肉之本意处也。谷气入于脾，
于液为涎，肾邪入脾，则多涎。六腑胃为脾之腑，合为
五谷之腑也。口为脾之宫，气通则口知五味，脾病则
口不知味。脾合于肉，其荣唇也。肌肉消瘦者，脾先死也。为中央，为季夏日，为戊己辰，为丑辰未，戌，为土。其
声宫，其色黄，其味甘，其嗅香。心邪入脾，则恶香也。脾
之外应中岳，上通镇星之精。季夏并四季，各十八日，
存镇星黄炁入脾中，连于胃上，以安脾神。脾为消谷
之腑，如转磨然，化其生而入于熟也。脾不转则食不
消也，则为食患，所以脾神好乐，乐能使脾动荡也。故
诸脏不调则伤脾，脾脏不调则伤质，质神俱伤，则人
之病速也。人当慎食硬物，老人尤甚。不欲食者，脾中
有不化食也。贪食者，脾实也。无宿食而不喜食者，脾
虚也。多惑者，脾不安也。色憔悴者，脾受伤也。好食甜
者，脾不足也。肌肉鲜白滑腻者，是脾无病征也。肺邪
入脾则多歌，故脾有疾。当用呼，呼以抽其脾之疾也。
中热亦宜呼以出之，当四季月后十八日，少思屏虑，
屈己济人，不为利争，不为阴贼，不与物竞，不以自彊，
恬和清虚，顺《坤》之德，而后全其生也。逆之则脾肾受
邪，土木相克则病矣。

修养脾脏法

当以夏季之月朔旦，并三季后十八日，正坐中宫，禁
炁五息，鸣天鼓二十四通，吸坤宫黄炁入口十二，吞
之，以补呼之损也。

《注》曰：“鸣天鼓者，以两手抱脑后，用中食二指，起复互换，各二十四下。”

相脾脏病法

脾热者，鼻赤黄而肉臑。脾虚则腹胀鸣，成溏痢，食不
消化。脾风则多汗恶风，体上游风。四肢无力，举
动懈怠，不思饮食，足不能行，脚下胀痛，脾恶湿食，苦
以燥之。又云：“脾病欲缓实，甜以补之，苦以泻之。”脾病
当脐下有动气，按之牢若痛，若逆炁，小肠急痛，下泄，
足重胫寒，两胁胀满，时作呕吐，炁满充心，四肢浮肿，
宜服诃梨勒丸。

干地黄、牡丹皮各一钱，薯蓣、泽泻、茯苓、川芎各八分，
山茱萸九分，干姜三分，诃梨勒皮、荜拨三分。

右为末，炼蜜为丸如桐子大，空心地黄汤下二十丸。

六炁治脾法

治脾脏吐纳，用呼法，以鼻渐引长炁以呼之。脾病大
呼三十遍，细呼十遍，呼时须撮口出之，不可开口。能
去冷炁，壮热、霍乱、宿食不化、偏疯麻痹、腹内结块。数
数呼之，相次勿绝，疾退即止，过度则损。损有吸以补
之，法具前。

脾脏四季食忌

六月勿食吴茱萸，令人患赤白痢。四季勿食脾肝、羊
血。脾病宜食米、枣、葵，禁酸味。

导引法

可大伸一脚，以两手向前，反掣三五度，又跪坐，以两
手据地，回视，用力作虎视各三五度，能去脾家积聚
风邪毒炁，又能消食。

秋七月修养法

秋七月，审天地之气，以急正气，早起早卧，与鸡俱起，
才缓其形，收敛神炁，使志安宁。《卦》《否》，“否”者，塞也。天地
塞，阴阳不交之时也，故君子勿妄动。生气在午，坐卧
宜向正南。

孙真人《养生》曰：“肝心少气，肺脏独旺，宜安静性情，增
咸减辛，助气补筋，以养脾胃。毋冒极热，勿恣凉冷，毋
发大汗，保全元气。”

灵剑子导引法势，以两手抱头项，宛转回旋俯仰，去
胁肋胸背间风炁，肺脏诸疾，宜通项脉，左右同正月
法。又法，以两手相叉头上，过去左右伸曳之十遍，去
关节中风气，治肺脏诸疾。

立秋七月节坐功

运，主“太阴四气。”

“时配”足少阳，胆相火。

每日丑寅时正坐，两手托地，缩体开息，耸身上踊，凡
七八度叩齿，吐纳咽液。

治病

补虚益损，去腰肾积气，口苦善太息，心胁痛，不能反
侧，面尘体无泽，足外热，头痛颔痛，目锐眦痛，缺盆肿
痛，腋下肿，汗出振寒。

处暑七月中坐功

运，主“太阴四气。”

“时配”足少阳，胆相火。

每日丑寅时，正坐转头，左右举引，就反两手捶背，各
五七度，叩齿，吐纳咽液。

治病

风湿留滞，肩背痛，胸痛，脊膂痛，胁肋髀、膝经络，外至
胫、绝骨、外踝前及诸节皆痛，少气咳嗽，喘渴上气，胸
背脊膂，积滞之疾。

秋八月修养法

仲秋之月，大利平肃，安宁志性，收敛神炁，增酸养肝，
毋令极饱，令人壅塞。是月宜祈谢求福，《卦观》，观者，观
也，风在地上，万物兴昌之时也。生气在未，坐卧宜向西南方，吉。

孙真人《摄养论》曰：“是月心脏气微，肺金用事，宜减苦
增辛，助筋补血，以养心肝脾胃。勿犯邪风，令人生疮，
以作疫痢。十八日乃天人兴福之时，宜斋戒，存想吉
事。”

灵剑子坐功法势。以两手拳脚胫下十馀遍，闭炁用
力为之。此能开胸膊膈气，去胁中炁，治肺脏诸疾。行
完，叩齿三十六通以应之。

《云笈七签》曰：“是月十五日，金精正旺，宜采铜铁，铸鼎
剑。”

《内丹秘要》曰：“观者，四阴之卦也。斗杓是月戌时，指酉，
以月建酉也时焉。阴佐阳功以成万物，故物皆缩小，
因时而成矣。喻身中阴符过半，降而入于丹田，吾人
当固养保元，以筑丹基。”

《白露》《八月节坐功》

运，主“太阴四气。”

时配足阳明胃燥金。

每日丑寅时正坐，两手搂膝，转头推引，各三五度，叩
齿吐纳咽液。

治病

风气留滞腰背经络，洒洒振寒，苦伸数欠，或恶人与
火，闻木声则惊狂疟，汗出，鼽衄，口㖞，唇胗，颈肿，喉痹，
不能言，颜黑，呕，呵欠，狂歌上登，欲弃衣裸之。

秋分八月中坐功

“运王”阳明五气。

时配足阳明胃燥金。

每日丑寅时，盘足而坐，两手掩耳，左右反侧，各三五
度，叩齿，吐纳咽液。

治病

风湿积滞，胁肋腰股腹大水肿，膝膑肿痛，膺乳气冲
股，伏兔，䯒外廉，足跗诸痛，遗溺，失气，奔响腹胀，脾不
可转，腘以结䯒似裂，消谷善饮，胃寒喘满。

九月修养法

季秋之月，草木零落，众物伏蛰，气清风暴为朗，无犯
朗风，节约生冷，以防厉病。二十八日，阳气未伏，阴气
既衰，宜进补养之药以生气。卦。剥，剥，落也。阴道将旺，
阳道衰弱，当固精敛神，生气在申，坐卧宜向西南。
孙真人曰：“是月阳气已衰，阴气太盛，暴风时起。切忌
贼邪之风，以伤孔隙。勿冒风邪，无恣醉饱，宜减苦增
甘”，补肝益肾，助脾胃，养元和。

《灵剑子坐功法》势。“九月十二日已后用，补脾。以两手
相叉于头上，与手争力，左右同法行之。治脾脏四肢，
去胁下积滞风气，使人能食。”

《寒露》，九月节坐功。

运主阳明五气。

时配足太阳膀胱寒水。

每日丑寅时，正坐，举两臂，踊身上托，左右各三五度，
叩齿，吐纳咽液。

治病

诸风寒湿邪，挟胁腋经络，动冲头痛，目似脱，项如拔，
脊痛腰折，痔，疟，狂颠痛，头两边痛，头囟顶痛，目黄泪
出，鼽衄，霍乱诸疾。

《霜降》，九月中坐功。

运主阳明五气。

时配足太阳膀胱寒水。

每日丑寅时平坐，纾两手，攀两足，随用足间力，纵而
复收，五七度，叩齿，吐纳咽液。

治病

风湿痹入腰脚，髀不可曲，腘结痛，目裂痛，项背腰尻
阴股膝髀痛，脐反虫，肌肉痿，下肿，便脓血，小腹胀痛，
欲小便不得，藏毒，筋寒脚气，久痔，脱肛。

肺脏秋旺论

肺，属西方金，为白帝神，形如白虎，象如悬磬，色如缟
映红，居五脏之上，对胸若覆盖然，如为华盖。肺者，㪍
也，言其气㪍郁也。重三觔三两，六叶两耳，总计八叶。
肺为脾子，为肾母，下有七魄如婴儿，名尸狗、伏尸、雀
阴、吞贼、非毒、除秽、辟臭，乃七名也。夜卧及平旦时，叩
齿三十六通，呼肺神及七魄名，以安五脏，鼻为之宫，
左为庚，右为辛，在气为咳，在液为涕，在形为皮毛也。
上通气至脑户，下通气至脾中，是以诸气属肺，故肺
为呼吸之根源，为传送之宫殿也。肺之脉出于少商，
又为魄门。久卧伤气，肾邪入肺则多涕。肺生于右，为
喘咳。大肠为肺之府，大肠与肺合，为传泻行导之府。
鼻为肺之宫，肺气通则鼻知香臭。肺合于皮，其荣毛
也。皮枯而毛落者，肺先死也。肺纳金，金受气于寅，生
于巳，旺于酉，病于亥，死于午，墓于丑。为秋日，为庚辛，
为申酉。其声商，其色白，其味辛，其臭腥，心邪入肺，则
恶腥也。其性义，其情怒。肺之外应五岳，上通太白之
精。千秋之王日，存太白之气，入于肺，以助肺神。肺风
者，鼻即塞也。容色枯者，肺干也。鼻痒者，肺有虫也。多
恐惧者，魄离于肺也。身体黧黑者，肺气微也。多怒气者，肺盛也。不耐寒者，肺劳也。肺劳则多睡。好食辛辣
者，肺不足也。肠鸣者，肺炁壅也。肺邪自入者，则好吸。
故人之颜色莹白者，则肺无病也。肺有疾，用呬以抽
之，无故而呬，不祥也。秋三月，金旺主杀，万物枯损，故
安其魄而存其形者，当含仁育物，施惠敛容，藏阳分
形，万物收杀，雀卧鸡起，斩伐草木，以顺杀气。长肺之
刚，则邪气不侵，逆之则五脏乖而百病作矣。

相肺脏病法

肺病热，右颊赤。肺病色白而毛稿，喘咳炁逆，胸背四
肢烦痛，或梦美人交合，或见花旛、衣甲日月云鹤贵
人相临。肺虚则炁短不能调息，肺燥则喉干，肺风则
多汗畏风，欬如炁喘，旦善暮甚，病炁上逆，急食苦以
泄之。又曰：“宜酸以收之，用甜以补之，苦以泻之。”禁食
寒，肺恶寒也。肺有病不闻香臭，鼻生瘜肉，或生疮疥，
皮肤燥痒。炁盛咳逆。唾吐脓血。宜服“排风散。”

排风散

用治“皮肤疮癣疥癞。气满咳嗽。涕唾稠严。”

人参、防风、秦艽、山茱萸、羌活各三钱丹参五分天麻
六钱天雄三钱，炮沙参二钱，虎骨酥炙，五钱山药五
钱

右为末，食前米饮调服三钱，为丸亦可。

修养肺脏法

当“以秋三月朔望旭旦，向西平坐，鸣天鼓七，饮玉泉
三，然后冥目正心，思吸兑宫白炁入口，七吞之，闭气
七十息。”此为调补神气，安息灵魄之要诀也，当勤行
之。

《注》云：“饮玉泉者，以舌抵上腭，待其津生满口，嗽而咽之，凡三次也。”

六气治肺法

用呬，以鼻微长引炁，以口呬之，勿令耳闻，先须调气
令和，然后呬之。肺病甚，大呬三十遍，细呬三十遍，去
肺家劳热，炁壅咳嗽，皮肤燥痒，疥癣恶疮，四肢劳烦，
鼻塞，胸背疼痛，依法呬之，病去即止，过度则损。呬时
用双手擎天为之，以导《肺经》。

肺脏导引法

可正坐，以两手据地，缩身曲脊，向上三举，去肺家风
邪积劳，又当反拳捶背上，左右各三度，去胸臆闭炁，
风毒为之，良久，闭目叩齿而起。

秋季摄生消息论

秋三月，主肃杀，肺炁旺，味属辛，金能克木，木属肝，肝
主酸。当秋之时，饮食之味，宜减辛增酸，以养肝气，肺
盛则用呬以泄之。立秋以后，稍宜和平将摄。但凡春
秋之际，故疾发动之时，切须安养，量其自性将养。秋
间不宜吐并发汗，令人消烁，以至脏腑不安。惟宜鍼
灸下痢，进汤散以助阳气。又若患积劳、五痔、消渴等
病，不宜吃干饭炙煿，并自死牛肉、生鲙、鸡猪浊酒、陈
臭咸醋，粘滑难消之物，及生菜瓜果鲊酱之类。若风
气冷病痃癖之人，亦不宜近。若夏月好吃冷物过多，
至秋患赤白痢疾兼疟疾者，宜以童子小便二升，并
大腹槟榔五个，细锉和便煎取八合，下生姜汁一合，
和收起腊雪水一盏，早朝空心分为二服，泻出三两
行。夏月所食冷物，或膀胱有宿水冷脓，悉为此药祛
逐，不能为患。此汤名“承炁”，虽老人亦可服之，不损元
气，止秋痢。又当其时，此药又理脚气，诸炁，悉可取服。
丈夫泻后两三日，以韭白煮粥，加羊肾同煮，空心服
之，殊胜补药。又当清晨睡觉，闭目叩齿二十一下，咽
津，以两手搓热熨眼，数多于秋三月行此，极能明目。
又曰：秋季谓之容平，天炁以急，地炁以明，早卧早起，
与鸡俱兴，使志安宁，以缓秋形，收敛神炁，使秋炁平。
无外其志，使肺炁清，此秋炁之应，养收之道也。逆之
则伤肺，冬为飧泄，奉藏者少。秋炁燥，宜食麻以润其
燥，禁寒饮并穿寒湿内衣。《千金方》曰：“三秋服黄芪等
丸一”二剂，则百病不生。

《金匮要略》曰：“三秋不可食肺。”

《四时纂要》曰：“立秋后宜服张仲景八味地黄丸，治男
女虚弱百疾，医所不疗者。久服身轻不老。”

熟地黄八两薯蓣四两肉桂一两山茱萸四两，汤泡
五遍附子童便制炮，一两茯苓牡丹皮泽泻各二两

右为细末，蜜丸如桐子大。每日空心酒下二十丸，或盐汤下。稍觉过热，用凉剂一二帖以温之。

《云笈七签》曰：“秋宜冻足冻脑，卧，以头向西，有所利益。”
《养生论》曰：“秋初夏末，热气酷甚，不可脱衣裸体，贪取
风凉。五脏俞穴皆会于背，或令人扇风，夜露手足，此
中风之源也。若觉有疾，便宜服八味地黄丸，大能补
理脏腑御邪。仍忌三白，恐冲药性。”

秋三月卧时头要西，作事利益。

《本草》曰：“入秋小腹多冷者，用古时砖煮汁热服之，又
用热砖熨肚，三五度，瘥。”

《书》曰：“秋炁燥，宜食麻以润其燥。禁寒馀食，禁早服寒
衣。”

“秋三月，六炁十八候，皆正收敛之”，令人当收敛身心勿为发扬驰逞。

《书》曰：“秋伤于湿，上逆而咳，发为痿厥。”

又曰：“立秋日勿宜沐浴，令人皮肤麤燥，因生白屑。”
又曰：“八月望后少寒，即用微火煖足，勿令下冷。”
《养生书》曰：“秋谷初成，不宜与老人食之，多发宿疾。”

秋三月合用药方

七宝丹

治久患泻痢，疗不瘥者，服之即效。老人反脾泄滑，正宜服此。

附子童便和黄泥炮，五钱当归一两干姜五钱吴茱
萸厚朴姜汁炒花椒各三钱舶上硫黄八钱此物最
少，出倭夷海船上，作灰涂缝者佳。人不多见，俱以市
硫有油者用之。舶硫打开，俨若水晶有光，全非松脆，
性如石硬者真。

右七味，为末，米醋和成两团，以白面和作外衣，裹药在内，如烧饼包糖一般。文武火锻，面熟，去面，捣为末，蜜丸桐子大。诸痢泻，米汤下二十丸，空心日午服。宿食炁痛不消，以姜盐汤下。

摄脾丸

治“秋来脏腑虚冷，泄泻不足。”

木香诃子炮，去核厚朴生姜汁炒五倍子微炒白术
土炒，各等分

右为末，炊糯米饮为丸，桐子大，每服十丸，米饮送下。

葳灵仙丸

治“老壮肺气壅滞，涎漱间作，胃脘痰塞，痞闷不怏。”

龙脑薄荷一两，皂角一斤，不蛀，肥者用河水浸洗去
黑皮，用砂器中揉擦作稠水，去渣筋熬成膏，多少取
用。葳灵仙洗去土，焙用，四两。

三味共和为丸，桐子大。每三十丸，临卧生姜汤下。

保救丹

治“秋后发嗽，远年冷嗽，遇秋又发，并劳嗽痰壅。”

蛤蚧一个，“男服雄腰上一截，女用雌腰下一截。”地黄
熟烂如饴，一钱皂角不蛀的，酥炙去黑皮，用二定杏
仁二钱，童便浸一周时，去皮尖，炒黄半夏三钱，水煮，
内不见白五味子二钱丁香三钱

为末，蜜丸桐子大。食前一服五丸，姜汤下。

二仁膏

治老人膈滞，肺疾痰嗽。又名“生姜汤。”

杏仁四两，去皮尖桃仁五钱，去皮生姜六两，去皮，切
之甘草一钱盐五钱

右以二仁同姜湿纸裹包，研细，入甘草与盐，瓶内收贮，用汤点服。

十月修养法

孟冬之月，天地闭塞，水冻地坼，早卧晚起，必候天晓，
使至温畅，无泄大汗，勿犯冰冻雪积，温养神气，无令
邪气外入。卦《坤》，坤者，顺也，以服健为正，故君子当安
于正，以顺时也。生气在酉，坐卧宜向西方。

孙真人《修养法》曰：“十月心肺气弱，肾气强盛，宜减辛
苦，以养肾气，毋伤筋骨，勿泄皮肤，勿妄针灸，以其血
涩，津液不行。十五日宜静养获吉。”

《内丹秘要》曰：“太阴之月，万物至此，归根复命，喻我身
中阴符穷极，寂然不动，反本复静。此时塞兑垂帘，以
神光下照于坎宫，当夜气未央，凝神聚气，端坐片时，
少焉神气归根，自然无中生有，积成一点金精。盖一
阳不生于复而生于坤，阴中生阳，实为产药根本。”
灵剑子导引法势，以两手相叉，一脚踏之，去腰脚拘
束，肾气冷痹，膝中痛诸疾。

又法：正坐伸手指，缓拘脚指五七度。治脚气诸风注
气，肾脏诸毒气，远行脚痛不安，并可治之，常行最妙。
人之一身元气亦有升降，子时生于肾中，此即天地
一阳初动，感而遂通，乃《复》卦也。自此后渐渐升至泥
丸，午时自泥丸下降于心，戌亥归于腹中，寂然不动，
乃《坤》卦也。静极复动，循环无端，其至妙又在《坤》《复》之
交，一动一静，即亥末子初之时。《阴符经》曰：“自然之道
静，故天地万物生养。”生者当顺其时而行。《坤》复二卦
之功，正在十月之间。

“《立冬》十月节” 坐功。

运主阳明五气。

时配足厥阴肝风木。

每日丑寅时正坐，一手按膝，一手挽肘，左右顾，两手
左右托三五度，吐纳叩齿咽液。

治病

胸胁积滞，虚劳邪毒，腰痛不可俛仰，嗌干面尘脱色，
胸满呕逆，飧泄，头痛，耳无闻，颊肿肝逆，面青目赤肿
痛，两胁下痛引小腹，四肢满闷，眩冒，目瞳痛。

小雪十月中坐功

运主“太阳终气。”

时配足厥阴肝风木。

每日丑寅时正坐，一手按膝，一手挽肘，左右争力，各
三五度，吐纳叩齿咽液

治病

脱肘，风湿热毒，妇人小腹肿，丈夫㿉疝，狐疝，遗溺闭，
癃血，睾肿睾疝，足逆寒，胻，善瘈，节时肿，转筋，阴缩，两
筋挛，洞泄，血在胁下，喘，善恐，胸中喘，五淋。

十一月修养法

仲冬之月，寒气方盛，勿伤水冻，勿以炎火炙腹背，毋
发蛰藏，顺天之道。卦《复》，复者，反也。阴阳于下，以顺上
行之义也。君子当静养以顺阳生，是月生气在戌，坐
卧宜向西北。

孙真人《修养法》：“是月肾脏正旺，心肺衰微，宜增苦味，
绝咸，补理肺胃，闭关静摄，以迎初阳，使其长养，以全
吾生。”

《灵剑子导引法》势以一手托膝反折，一手抱头，前后
左右为之，凡三五度，去骨节间风，宣通血脉膀胱肾
脏之疾。

“是月也，一阳来复，阳气始生。”喻身中阳气初动，火力
方微，要不纵不拘，温温柔柔，播施于鼎中，当拨动顶
门，微微挈之，须臾火力炽盛，逼出真铅气，在箕斗东
南之乡，火候造端之地。

《大雪》《十一月节》坐功

运主“太阳终气。”

时配足少阴肾君火。

每日子丑时，起身仰膝，两手左右托，两足左右踏，各
五七次，叩齿咽液吐纳。

治病

脚膝风湿毒气，口热舌干，咽肿，上气，嗌干及肿，烦心
心痛，黄疸，肠癖，阴下湿，饥不欲食，面如漆，咳唾有血，
渴喘，目无见，心悬如饥，多恐，尝若人捕等证。

冬至十一月中坐功

运主“太阳终气。”

时配足少阴肾君火。

每日子丑时平坐伸两足，拳两手，按两膝，左右极力
三五度，吐纳叩齿咽液。

治病

手足经络寒湿，脊股内后廉痛，足痿厥，嗜卧，足下热，
脐痛，左胁下背痛，髀间痛，胸中满，大小腹痛，大便难，
腹大颈肿，咳嗽，腰冷如冰，反肿，脐下气逆，小腹急痛，
泄泻肿，足胻寒而逆，冻疮下痢，四肢不收。

十二月修养法

季冬之月，天地闭塞，阳潜阴施，万物伏藏，去冻就温，
勿泄皮肤大汗，以助胃气，勿甚温煖，勿犯大雪，宜小
宣，勿大全补，众阳俱息，勿犯风邪，勿伤筋骨，卦临，临
者，大也，以刚居中，为大亨而利于贞也。生气在亥，坐
卧宜向西北。

孙真人曰：“是月土旺，水气不行，宜减甘增苦，补心助
肺，调理肾脏。勿冒霜雪，勿泄津液及汗。初三日宜斋
戒静居，焚香养道，吉。”

灵剑子导引法势。以两手耸上，极力三五遍，去脾脏
诸疾不安，依春法用之。

《小寒》《十二月》节坐功。

运主“太阳终气。”

时配足太阴脾湿土。

每日子丑时正坐，一手按足，一手上托挽首，互换极
力三五度，吐纳、叩齿、漱咽。

治病

荣卫气蕴，食即呕，胃脘痛，腹胀哕疟，饮发，中满，食减，
善噫，身体皆重，食不下，烦心，心下急痛，溏瘕泄，水闭，
黄疽，五泄注下五色，大小便不通，面黄口干，怠惰嗜
卧抢心，心下痞苦，善饥善味，不嗜食。

大寒十二月中坐功

运主“厥阴初气。”

时配足太阴脾湿土。

每日子丑时。两手向后踞床跪坐。一足直伸一足。用
力左右各三五度。叩齿漱咽吐纳。

治病

经络蕴积诸气，舌根彊痛，体不能动摇，或不能卧彊
立，股膝内肿，尻阴臑胻足背痛，腹胀肠鸣，食泄不化，
足不收行，九窍不通，足胻肿，若水胀。

肾脏冬旺论

《内景经》曰：“肾属北方水，为黑帝，生对脐，附腰脊，重一
觔一两，色如缟，映紫，主分水气，灌注一身，如树之有
根，左曰肾，右名命门，生气之府，死气之庐。守之则存，
用之则竭。为肝母，为肺子，耳为之官，天之生我，流气
而变谓之精，精气往来为之神。神者，肾藏其情智。左
属壬，右属癸，在辰为子亥，在气为吹，在液为唾，在形”
为骨，久立伤骨，为损肾也；应在齿，齿痛者肾伤也，经
于上焦，荣于中焦，卫于下焦，肾邪自入则多唾。膀胱
为津液之府，荣其发也。《黄庭经》曰：“肾部之宫元阙圆，
中有童子名上元”，主诸脏腑九液源，外应两耳百液
津，其声羽，其味咸，其臭腐。心邪入肾则恶腐。凡丈夫
六十肾气衰，发变齿动，七十形体皆“困，九十肾气焦枯。骨痿而不能起床者，肾先死也。肾病则耳聋骨痿。”
肾合于骨，其荣在髭。肾之外应北岳，上通辰星之精，
冬二月存辰星之黑气，入肾中存之。人之骨疼者，肾
虚也。人之齿多龃者，肾衰也。人之齿堕者，肾风也。人
之耳痛者，肾气壅也。人之多欠者，肾邪也。人之腰不
伸者，肾乏也。人之色黑者，肾衰也。人之容色紫而有
光者，肾无病也。人之骨节鸣者，肾羸也。肺邪入肾则
多呻。肾有疾当吹以泻之，吸以补之。其气智肾气沉
滞，宜重吹则渐通也。肾虚则梦入暗处，见妇人僧尼、
龟鳖、驼马、旗枪，自身兵甲，或山行，或溪舟。故冬之三
月，乾坤气闭，万物伏藏，君子戒谨，节嗜欲，止声色，以
待阴阳之定，无竞阴阳以全其生，合乎太清。

相肾脏病法

肾热者颐赤。肾有病，色黑而齿槁，腹大体重，喘咳汗
出，恶风。肾虚则腰中痛。肾风之状，颈多汗，恶风，食欲
下，隔塞不通，腹满胀。食寒则泄，在形黑瘦，肾燥，急食
辛以润之。肾病坚，急食咸以补之，用苦以泻之，无犯
热食，无著煖衣。肾病脐下有动气，按之牢若痛，苦食
不消化，体重骨疼，腰膝膀胱冷痛，脚疼或痹，小便馀
沥。疝瘕所缠。宜服“肾气丸”

肾气丸

干地黄薯蓣各一两牡丹皮茯苓各六钱泽泻山茱
茰各七钱桂心五钱附子《小便炮制》，四两

右捣为永，蜜丸桐子大，空心酒下三四十丸，日再服。

修养肾脏法

当以冬三月，面北向平坐，鸣金梁七，饮玉泉，三更北
吸元宫之黑气入口，五吞之，以补吹之损。

六气治肾法

治肾脏吐纳，用吹法，以鼻渐长引气，以口吹之。肾病
用大吹三十遍，细吹十遍，能除肾家一切冷气，腰疼
膝冷沉重，久立不得，阳道衰弱，耳内虫鸣，及口内生
疮，更有烦热，悉能去之。数数吹去，相继勿绝，疾瘥则
止，过多则损。

肾脏导引法

可正坐，以两手耸托，右引胁三五度，又将手返著膝，
挽肘，左右同，綟身三五度，以足前后踏，左右各数十
度，能去腰肾风邪积聚。

冬季摄生消息论

冬三月，天地闭藏，水冰地坼，无扰乎阳，早卧晚起，以
待日光，去寒就温，毋泄及肤，逆之肾伤，春为痿厥，奉
生者少，斯时伏阳在内，有疾宜吐，心膈多热，所忌发
汗，恐泄阳气故也。宜服酒浸补药，或山药酒一二杯，
以迎阳气，寝卧之时，稍宜虚歇，宜寒极方加绵衣，以
渐加厚，不得一顿便多，惟无寒即已，不得频用大火
烘炙，尤甚损人手足应心。不可以火炙手，引火入心，
使人烦燥。不可就火烘炙食物。冷药不治，热极热药
不治，冷极水就湿，火就燥耳。饮食之味，宜减咸增苦，
以养心气。冬月肾水味咸，恐水克火，心受病耳，故宜
养心。宜居处密室，温煖衣衾，调其饮食，适其寒温。不
可冒触寒风，老人尤甚。恐寒邪感冒，“多为嗽逆、麻痹、
昏眩等疾。”冬月阳气在内，阴气在外，老人多有上热
下冷之患，不宜沐浴，阳气内蕴之时，若加汤火所通，
必出大汗。高年骨肉疏薄，易于感动，多生外疾。不可
早出，以犯霜威。早起服醇酒一杯以御寒，晚服消痰
凉膈之药以平和心气，不令热气上涌。切忌房事。不
可多食炙煿肉、面、馄饨之类。
《云笈七签》云：“冬月夜卧，叩齿三十六通，呼肾神名，以
安肾脏。晨起亦然。”《书》云：“冬时忽大热作，不可忍受，致
生时患。”故曰：“冬伤于汗，春必瘟病。”

又云：“大雪中跣足做事，不可便以热汤浸洗，触寒而
回。寒若未解，不可便吃热汤热食，须少顷方可。”
《金匮要略》曰：“冬夜伸足，卧则一身俱煖。”

《七签》曰：“冬夜卧，被盖太煖，睡觉即张目吐气，以出其
积毒，则永无疾。”

又曰：“冬卧头向北，有所利益，宜温足冻脑。”

冬夜漏长，不可多食硬物，并湿软果饼，食干须行百
步，摩腹摇动令消方睡，不尔后成脚气。

《本草》云：“惟十二月可食芋头，他月食之发病。”

《千金方》曰：“冬三月宜服药酒一二杯，立春则止，终身
尝尔，百病不生。”

《纂要》曰：“锺乳酒方，服之补骨髓，益气力，逐寒湿。”其方
用地黄八两巨胜子一升，熬捣烂牛膝四两五加皮
四两地骨皮四两桂心二两防风二两仙灵皮三两
锺乳粉五两甘草汤浸三日，更以牛乳一碗，将乳石
入瓷瓶浸过，于飰上蒸之，乳尽倾出，暖水淘净，碎研
右诸药为末，入绢囊盛，浸好醇酒三斗，坛内五日后
可取服之。十月初一日服起。至立春日止。

冬气寒，宜食黍。以热性治其寒，焚炙饮食，并火焙衣
服。

“冬三月，六气十八候，皆正养藏之”，令人当闭精塞神以厚敛藏。

《琐碎录》曰：“冬月勿以棃搅热酒饮，令人头旋，不可枝
梧。”

《金匮要略》曰：“冬三月，勿食猪羊等肾。”

《七签》曰：“冬夜不可以冷物铁石为枕，或焙煖枕之，令
人目暗。”

《本草》曰：“冬月不可多食葱，令人发疾。”

冬三月合用药方

陈橘丸

治大肠风燥气秘等疾

陈橘皮去白，一两槟榔木香羌活青皮各五钱枳壳
麸炒，五钱不蛀皂角两挺，去皮郁李仁去皮尖炒黄，
一两牵牛炒，二两

右为末，研细，蜜丸如桐子大。每服二十丸，食前姜汤下，未利加至三十丸，以大便通利为度。

搜风顺气牵牛丸

治热涌滞不快，大肠秘结，热毒生疮。

牵牛二两，饭蒸木通一两青橘一两，去穰桑皮一两
木香五钱赤芍一两，炒

右为末，蜜丸桐子大，酒下十五丸至二十丸止，妇人血气，醋汤下。

解老人热秘方

大附子一个，八九钱重者，烧过存性，研为末。每服一
钱，热酒下。